ენგინ აქიურექი

ენგინ აქიურექი ( დ. 12 გჷმათუთა 1981) — თურქი არტისტი.

 ბიოგრაფია 
ენგინ აქიურექიქ დებადჷ 1981 წანაშ 12 გჷმათუთას ანკარას. მუამაუში ხეშუულებაშ პოსტიშ პიჯი რე ნანამუში - დიაჸუდეში. თის უკულაშ ჯიმა ჸუნს. აქიურექიქ გათუ ანკარაშ უნივერსიტეტი 2002 წანას, ლინგვისტიკაშ დო ისტორიაშ სპეციალობათ. დიო ხოლო სტუდენტალაშ პერიოდის ენგინიქ თეატრის დო საარტისტო კარიერას ქათხოზჷ.

2004 წანას, უნივერსიტეტიშ თებაშ უკული ოკათუდჷ შოუს „თურქეთიშ მურიცხეფი“ დო გიმორძგუ ნომინაციას „უუჯგუშაში არისტი“. გომორძგუაშ ჭყოლოფუათ ენგინქ მიღჷ როლი სერიალს „ურცხოალი სასინჯალო“. თის უკული მაჸუნჷ როლეფქ ფილმს „ჭარა“, „უჩა გვერი“ დო „მუნაფათ გეგნიბრთენ“.

2010-2011 წანეფს ენგინ აქიურექი გეგნიღეს სერიალს „უდუნაშებუ“, სოდე პარტნიორალა ჩინებულ თურქი არტისტიქ ბერენ საათიქ გუწუ. თე სერიალიშ პერსონაჟიქ ქერიმ ილგაზიქ, აქიურექის ნანდული პოპულარობა მუპალუ, მუჭოთ თურქეთის, თაშნეშე თიშ ხურგეფს გალე ხოლო. თიქ ტელე-ეკრანეფს 2014 წანას მელახის დირთუ ახალი პერსონაჟით, კომისარი ომერ დემირი სერიალს „უჩა ფარა დო ჸოროფა“, სოდე პარტნიორალას ჩინებული თურქი არტისტი თუბა ბუიუქუსთუნი უწიენს. თურქულ არხიქ „ATV“-ქ თინეფი სოციალურ რშვილს, წანაშ არძაშე უჯგუში ჭკობათ დასახელჷ.

2015 წანას თიქ სეულს მიპალუ უუჯგუშაში არტისტი ქომოლკოჩიშ ტიტული, სერიალით „უჩა ფარა დო ჸოროფა“, ნამუსჷთ კომისარ ომერ დემირიშ როლი ასრულჷ. თაშნეშე 2015 წანას აქიურექი უუჯგუშაში ქომოლკოჩიშ როლიშ სრულებაშო მიჭანეს ააშ-შა ემიშ დოჯილდოებას (მარა ემი ავემუღებჷ). 2015 წანას თურქეთის, Kristal Fare-შ დოჯილდაფას მიპალუ ჯილდო.

 რესურსეფი ინტერნეტის  


კატეგორია:თურქი არტისტეფი
კატეგორია:დუნაბადი 1981